b'\n_START_ARTICLE_\nVokietijos teis\xc4\x97s centras\n_START_SECTION_\nIstorija\n_START_PARAGRAPH_\nVTC buvo \xc4\xafkurtas 2001 m. rugs\xc4\x97jo 12 d. Pasak G\xc4\x97t\xc4\x97s universiteto Teis\xc4\x97s fakulteto prodekano prof. dr. Helmut Kohl, Vilniaus ir G\xc4\x97t\xc4\x97s \xe2\x80\x9e/\xe2\x80\xa6/ universitet\xc5\xb3 bendravimo padarinys - \xc5\xbeingsnis gilesnio Europos teis\xc4\x97s pa\xc5\xbeinimo link. Centro \xc4\xafk\xc5\xabrimas - i\xc5\xa1\xc5\xa1\xc5\xabkis atei\xc4\x8diai". VTC steigimo, veiklos ir bendradarbiavimo partneriai - VU Teis\xc4\x97s fakultetas, Frankurto universiteto Teis\xc4\x97s fakultetas ir Vokietijos tarptautinio teisinio bendradarbiavimo fondas (vok. IRZ). Centro veikl\xc4\x85 remia Vokietijos paramos fondai - Hertie Stiftung bei IRZ.\n_START_SECTION_\nVadovyb\xc4\x97\n_START_PARAGRAPH_\nCentro vadov\xc4\x97- dr. Vigita V\xc4\x97brait\xc4\x97. Ankstesni vadovai: doc. Haroldas \xc5\xa0ink\xc5\xabnas (g. 1972 m.), VU TF prodekanas, doc. Jurgita Pau\xc5\xbeait\xc4\x97 - Kulvinskien\xc4\x97 (g. 1975 m.).\n_START_SECTION_\nTikslai, veikla\n_START_PARAGRAPH_\nVokietijos teis\xc4\x97s centro tikslai - skatinti akademines teis\xc4\x97s studijas, inicijuoti ir vykdyti nacionalinius ir tarptautinius mokslinius tyrimus Vokietijos ir ES teis\xc4\x97s srityse, organizuoti student\xc5\xb3 ir mokslinink\xc5\xb3 sta\xc5\xbeuo\xc4\x8di\xc5\xb3 programas, konferencijas, seminarus, dalyvauti visuomen\xc4\x97s teisinio \xc5\xa1vietimo programose, bendradarbiauti su Lietuvos bei u\xc5\xbesienio institucijomis._NEWLINE_Pagrindin\xc4\x97 centro veikla - tarptautin\xc4\x97 Vokietijos ir ES teis\xc4\x97s paskait\xc5\xb3 programa (vok. \xe2\x80\x9eVorlesungsreihe zum deutschen und europ\xc3\xa4ischen Recht\xe2\x80\x9d), teis\xc4\x97s absolvent\xc5\xb3 ir student\xc5\xb3 teisin\xc4\x97 praktika Vokietijoje, trikalb\xc4\x97 (vokie\xc4\x8di\xc5\xb3, angl\xc5\xb3 bei pranc\xc5\xabz\xc5\xb3 k.) Vasaros teis\xc4\x97s mokykla Vilniaus universitete.\n_START_SECTION_\nPaskaitos\n_START_PARAGRAPH_\nPaskait\xc5\xb3 programos tikslas \xe2\x80\x93 suteikti \xc5\xbeini\xc5\xb3 (dieninio, neakivaizdinio skyriaus) teis\xc4\x97s bei germanistikos, vertim\xc5\xb3 specialybi\xc5\xb3 studentams, absolventams Vokietijos ir ES teisines \xc5\xbeinias privatin\xc4\x97s, komercin\xc4\x97s, vie\xc5\xa1osios, proceso teis\xc4\x97s ir kitose srityse. Paskaitos atviros taip pat ir kitiems interesantams, galintiems dalyvauti ir klausyti paskaitose, nelaikant baigiam\xc5\xb3j\xc5\xb3 test\xc5\xb3 ir negaunant sertifikato (priklausomai nuo laisv\xc5\xb3 viet\xc5\xb3 VU TF auditorijoje konkretaus kurso metu)._NEWLINE_Paskait\xc5\xb3 program\xc4\x85 sudaro 20 intensyvi\xc5\xb3 kurs\xc5\xb3 i\xc5\xa1 \xc4\xafvairi\xc5\xb3 Vokietijos ir ES teis\xc4\x97s sri\xc4\x8di\xc5\xb3. Paskaitas vokie\xc4\x8di\xc5\xb3 kalba skaito bei praktinius u\xc5\xbesi\xc4\x97mimus veda J. W. Goethe universiteto profesoriai, lektoriai, kiti d\xc4\x97stytojai, asistentai (dalis j\xc5\xb3 - teisininkai praktikai, Vokietijos advokatai, notarai, teis\xc4\x97jai)._NEWLINE_Intensyv\xc5\xabs kursai vyksta (beveik) kiekvien\xc4\x85 m\xc4\x97nes\xc4\xaf (i\xc5\xa1skyrus vasaros atostogas) 3 dienas per savait\xc4\x99, da\xc5\xbeniausiai ketvirtadien\xc4\xaf \xe2\x80\x93 \xc5\xa1e\xc5\xa1tadien\xc4\xaf. Klausytojai gauna kurso plan\xc4\x85, apr\xc5\xabpinami konspektais, teis\xc4\x97s aktais, kita med\xc5\xbeiaga, reikalinga darbui paskait\xc5\xb3 bei praktini\xc5\xb3 u\xc5\xbesi\xc4\x97mim\xc5\xb3 metu. Programa vyksta VU Teis\xc4\x97s fakulteto patalpose (Saul\xc4\x97t\xc4\x97kio al\xc4\x97jos 9, I korpusas). Programos pabaigoje, \xc4\xafvykd\xc5\xbeius nustatytus reikalavimus (i\xc5\xa1laikius 70 proc. test\xc5\xb3), programos dalyviams i\xc5\xa1duodamas bendras J. W. Goethe universiteto ir VU Teis\xc4\x97s fakultet\xc5\xb3 sertifikatas._NEWLINE_VTC paskait\xc5\xb3 programa nemokama.\n_START_SECTION_\nTeisin\xc4\x97 praktika Vokietijoje\n_START_PARAGRAPH_\nVokietijos teis\xc4\x97s centro teis\xc4\x97s studentams ir absolventams kiekvienais metais vasar\xc4\x85 gali atlikti 1 m\xc4\x97nesio trukm\xc4\x97s teisin\xc4\x99 praktik\xc4\x85 Vokietijos advokat\xc5\xb3 kontorose, bankuose, teismuose bei kitose organizacijose, institucijose (kaip, pvz., Pramon\xc4\x97s ir prekybos r\xc5\xabmai). Pagal galimybes kasmet praktik\xc4\x85 atlieka 2-4 VTC dalyviai teisininkai. Atranka vykdoma atsi\xc5\xbevelgiant \xc4\xaf teisin\xc4\xaf i\xc5\xa1silavinim\xc4\x85 (\xc4\xafgyt\xc4\x85 teis\xc4\x97s laipsn\xc4\xaf, teis\xc4\x97s kurs\xc4\x85), pa\xc5\xbeymius VTC, dalykinius interesus, motyvacij\xc4\x85. Pirmenyb\xc4\x97 teikiama teis\xc4\x97s absolventams, teis\xc4\x97s praktikams, vyresni\xc5\xb3 (IV-V) kurs\xc5\xb3 studentams._NEWLINE_IRZ fondas skiria kelias praktikos stipendijas, kuri\xc5\xb3 dydis - apie 600 eur\xc5\xb3, apmoka kelion\xc4\x97s l\xc4\x97ktuvu, nuomos, sveikatos draudimo i\xc5\xa1laidas. D\xc4\x97l praktikos vietos tarpininkauja VTC, Frankfurto universiteto Teis\xc4\x97s fakulteto d\xc4\x97stytojai, IRZ fondo atstovai. Teisin\xc4\x99 praktik\xc4\x85 taip pat galima atlikti ir savo iniciatyva pasi\xc5\xablytoje Vokietijos arba Lietuvos organizacijoje, \xc4\xafmon\xc4\x97je, \xc4\xafstaigoje (esan\xc4\x8dioje Vokietijoje). Praktikant\xc4\x85 kuruoja praktikos vadovas. Po praktikos b\xc5\xabtina pateikti veiklos ataskait\xc4\x85 (teikiam\xc4\x85 IRZ fondui).'